202 ‘T. THORELL 
multo latiore postice quam longiore, et lateribus rectis anteriora 
versus sensim paullo angustata; frons, dimidiam partem cepha- 
licam latitudine aequans, utrinque paullo oblique truncata est, tu- 
berculo oculorum mediorum modo paullo prominenti. Impressiones 
cephalicae distinctissimae sunt, fovea ordinaria centralis magna, 
in declivitate postica maxima locata. Sat altus est cephalothorax 
et transversim sat fortiter convexus, a latere visus a margine 
postico ultra medium secundum lineam rectam sensim assurgens, 
tum usque ad oculos medios sensim paullo proclivis, area ocu- 
lorum mediorum fortius proclivi. Series oculorum antica, a fronte 
visa, levissime deorsum curvata est, series postica fortiter deorsum 
curvata; desuper visa series antica fortius, postica leviter est re- 
curva. Oculi medii, quorum postici anticis non parum majores 
sunt, aream paullo latiorem postice quam antice, et paene aeque 
longam ac latam postice occupant. Oculi medii antici, spatio 
oculi diametro paullo majore disjuncti, fere duplo longius a la- 
teralibus anticis quam inter se distant; a mediis posticis spatio 
diametrum suam saltem aequanti disjuncti sunt. Oculi medii 
postici, spatio diametro sua parum majore separati, ab oculis 
lateralibus posticis paullo plus duplo longius quam inter se re- 
moti sunt. Oculi laterales bini contingentes. Sternum paullo lon- 
gius quam latius, tuberculis ad coxas humillimis. Mandibulae 
femoribus anticis vix angustiores, paullo plus duplo longiores 
quam latiores, paene a medio ad apicem intus sensim angustatae, 
in dorso versus basin fortiter convexae, laeves, nitidae , pilis 
paucis sparsae. Maxillae, labium et palpi forma ordinaria. Pedes 
breves et graciles, modice pilosi et pubescentes, setis nonnullis 
muniti, et in tibiis 1.' paris intus, magis versus basin, aculeo 
singulo longo gracili; praeterea, ut videtur, inermes. Abdomen 
angustius ovatum, antice rotundatum, dein lateribus modo leviter 
rotundatis posteriora versus primum levius, denique fortius an- 
gustatum et ita (non in caudam vel in conum sed) in partem 
apicalem dorsi brevem desinens, ipso apice e tuberculo humili 
sat parvo nigro pallido-limbato parum prominenti formato. A 
latere visum abdomen minus altum est, dorso paene recto, parum 
convexo ; postice valde oblique est truncatum, mamillis tamen non 
